“แม้จะแพ้บางสนามรบ แต่จะต้องชนะสงคราม”
...ขออนุญาตพาคุณผู้อ่านไปพูดคุยกันในเรื่องหวยกันสักหน่อย ปลายสัปดาห์ที่ผ่านมา คณะกรรมาธิการ (กมธ.) การพัฒนาเศรษฐกิจสภาผู้แทนราษฎร ที่มี ชนินทร์ รุ่งแสง สส.กทม. พรรคประชาธิปัตย์ เป็นประธาน ได้ประชุมพิจารณาเกี่ยวกับภาพรวมการดำเนินการ และผลกระทบที่อาจเกิดขึ้นจากการเปิดจำหน่ายหวยออนไลน์ สำนักงานสลากกินแบ่งรัฐบาลมอบหมายให้ ดวงดารา ชมะฤกษ์ หัวหน้าสำนักธุรกิจเกม และ ประพนธ์ อุปชิตกุล หัวหน้าสำนักการตลาดและจัดจำหน่ายเข้าชี้แจง
18 มี.ค. 2556

...ขออนุญาตพาคุณผู้อ่านไปพูดคุยกันในเรื่องหวยกันสักหน่อย ปลายสัปดาห์ที่ผ่านมา คณะกรรมาธิการ (กมธ.) การพัฒนาเศรษฐกิจสภาผู้แทนราษฎร ที่มี ชนินทร์ รุ่งแสง สส.กทม. พรรคประชาธิปัตย์ เป็นประธาน ได้ประชุมพิจารณาเกี่ยวกับภาพรวมการดำเนินการ และผลกระทบที่อาจเกิดขึ้นจากการเปิดจำหน่ายหวยออนไลน์ สำนักงานสลากกินแบ่งรัฐบาลมอบหมายให้ ดวงดารา ชมะฤกษ์ หัวหน้าสำนักธุรกิจเกม และ ประพนธ์ อุปชิตกุล หัวหน้าสำนักการตลาดและจัดจำหน่ายเข้าชี้แจง
ดวงดารา บอกว่า โครงการหวยออนไลน์สามารถทำได้ตาม พ.ร.บ.กองสลาก พ.ศ. 2517 เนื่องจากคณะกรรมการกฤษฎีกาตีความว่าไม่ขัดต่อกฎหมาย แม้มีการยกเลิกโครงการไปเมื่อปี 2549 เนื่องจากใช้ พ.ร.บ.การพนันในการพิจารณา 
แปลได้ว่า ทำแน่นอน
ขณะที่สัญญาจ้างระหว่างสำนักงานสลากกินแบ่งรัฐบาลกับ บริษัท ล็อกซเล่ย์ แม้อยู่ในขั้นตอนการฟ้องร้องให้ชดใช้ค่าเสียหายอยู่ แต่สัญญาว่าจ้างยังมีผลผูกพันอยู่ หากสำนักงานสลากกินแบ่งรัฐบาลเดินหน้าโครงการต่อไป
ไม่ต้องแปลก็รู้ว่างานนี้ มีคนรวย
เมื่อซักถามถึงแนวทางการจำหน่ายหวยออนไลน์ 2 ตัว และ 3 ตัว ดวงดารา บอกว่า มีทั้งหมด 5 รูปแบบ ประกอบด้วย 2 ตัวบน 2 ตัวล่าง 3 ตัวตรงบน 3 ตัวตรงล่าง และ 3 ตัวโต๊ด มีทั้งมีรางวัลปกติพิเศษ และแจ็กพอต 9 ตัว เงินรางวัลผันแปรตามจำนวนผู้ซื้อ 
ซื้อกันให้หนำใจเลยพี่น้อง
ทั้งนี้ หากมีการดำเนินการโครงการหวยออนไลน์จะกำหนดจุดตั้งเครื่องจำหน่ายหวยออนไลน์ชุมชนละ 12 เครื่อง 
ส่วนผู้พิการจัดทำเครื่องจำหน่ายหวยออนไลน์สำหรับผู้พิการให้พิเศษ ว้าว
...ต้นกล้าแอบไปล้วงข้อมูลมาถึงเครือข่ายการติดตั้งตู้ขายสลากออนไลน์แล้วต้องผงะ เมื่อพบว่าเฉพาะกลุ่มเครือข่ายตระกูลโพธสุธน ซึ่งไม่รู้ว่าใกล้ชิดกับ ประภัตร โพธสุธน อดีต รมช.คลัง แกนนำพรรคชาติไทยพัฒนา คนดีเมืองสุพรรณบุรีแค่ไหน แต่คว้าการติดตั้งไป 37 แห่ง ภายชื่อ บริษัท นินพรกรุ๊ป กับ บริษัท ส.กัลยา ดีเวลลอปเม้นท์